Ostin shahri sudi Texas hukumatining shtat hududida suriyalik qochqinlarni joylashtirishni taqiqlash borasidagi da’vosini rad qildi. Bu haqda okrug sudyasi Devid Gudbi ma’lumot berdi. U o‘z qarorini shtat rahbariyati qochqinlar mahalliy aholiga tahdid solishini isbotlovchi dalillar keltirmagani bilan izohladi. Shu bilan birga, u Parijdagi teraktlardan so‘ng mavjud xatarni inobatga olmaslik ahmoqlik bo‘lishini tan oldi.“Respublikachi shtatlar orasida eng respublikachisi bo‘lgan Texas suddan o‘ziga oid bo‘lmagan siyosiy botqoqqa burun suqishni so‘rashi juda g‘alati”, - kinoya bilan qo‘shimcha qildi sudya.